open-index/open-wikipedia-markdown huggingface dataset:
Մեյգսի համախտանիշ

**Մեյգսի համախտանիշ,** երեք ախտանիշների համակցություն՝ ասցիտ, հիդրոթորաքս և ձվարանի բարորակ ուռուցք (ձվարանի ֆիբրոմա, ֆիբրոտեկոմա, Բրեների ուռուցք և երբեմն՝ հատիկաբջջային ուռուցք):

Մեյգսի համախտանիշն անհետանում է ուռուցքի հեռացումից հետո: Քանի որ միջստոծանիական ավշային անոթների տրամագիծն աջ կողմում ավելի մեծ է, հիդրոթորաքսը սովորաբար լինում է աջ կողմում: Ասցիտի և հիդրոթորաքսի առաջացման հստակ պատճառները դեռևս լիարժեք պարզաբանված չեն: Կարող է հանդիպել նաև ատիպիկ Մեյգսի համախտանիշ, որը բնութագրվում է փոքր կոնքի բարորակ գոյացությամբ և աջակողմյան հիդրոթորաքսով, բայց առանց ասցիտի: Ինչպես տիպիկ Մեյգսի համախտանիշի դեպքում, հիդրոթորաքսը անհետանում է գոյացության հեռացումից հետո:

## Ախտորոշում
### Տարբերակիչ ախտորոշում
Մեյգսի համախտանիշը կարող է նմանակել այլ հիվանդությունների և դժվարացնել ախտորոշումը, քանի որ այն ձվարաններից սկիզբ առնող ուռուցք է, և որովայնի խոռոչում առկա ցանկացած օրգանի ախտաբանություն կարող է դրսևորվել նմանատիպ ախտանիշների համակցությամբ։ Դրանք ներառում են արգանդի տարբեր գինեկոլոգիական հիվանդություններ, ինչպիսիք են էնդոմետրիալ քաղցկեղը, սարկոման, լեյոմիոման (կեղծ Մեյգսի համախտանիշ), արգանդափողերի հիվանդություններից հիդրոսալպինքսը, գրանուլոմատոզ սալպինգիտը, արգանդափողի չարորակ նորագոյացությունները, ձվարանների հիվանդություններից սերոզ, մուցինոզ, էնդոմետրիոիդ կամ լուսավոր բջջային կարցինոման, Բրենների ուռուցքը, հատիկաբջջային ուռուցքը, ստրոմալ ուռուցքը, դիսհերմինոման, ֆիբրոման կամ ձվարանի մետաստատիկ ուռուցքը։

Մեյգսի համախտանիշը բնութագրվում է ձվարանի բարորակ պինդ ուռուցքի առկայությամբ, որն ուղեկցվում է ասցիտով և աջակողմյան հիդրոթորաքսով, որոնք անհետանում են ուռուցքի հեռացումից հետո։ Ոչ գինեկոլոգիական դրսևորումները ներառում են՝ ասցիտ, դռներակի խցանում, ստորին սիներակի խցանում, հիպոպրոտեինեմիա, կրծքային ավշային ծորանի խցանում, տուբերկուլյոզ, ամիլոիդոզ, պանկրեատիտ, ձվարանների գերխթանում, արտաքիրտի կուտակում թոքամզի խոռոչում, կանգային սրտային անբավարարություն, մետաստատիկ ուռուցքներ որովայնամզի մակերեսին, շարակցական հյուսվածքի համակարգային հիվանդություններ և լյարդի ցիռոզ։

Կլինիկական վիճակը բնութագրվում է ձվարանի գոյացությամբ, ասցիտով և աջակողմյան հիդրոթորաքսով։ Անհրաժեշտ է դիտարկել ձվարանի չարորակ նորագոյացությունները և կոնքային գոյացության, ասցիտի ու հիդրոթորաքսի այլ պատճառները։ Վաղ հագեցվածության զգացումը, քաշի կորուստը՝ որովայնի շրջագծի մեծացման հետ մեկտեղ, փքվածությունը, պարբերաբար կրկնվող որովայնային ցավը, հևոցը և չոր հազը կարող են օգնել նման ախտանիշներ առաջացնող հավանական պատճառի տարբերակման հարցում։

## Բուժում
Մեյգսի համախտանիշի բուժումը բաղկացած է թորակոցենտեզից և պարացենտեզից, կուտակման տարբեր վայրերից ավելցուկային հեղուկը՝ այս դեպքում էքսուդատ (արտաքիրտ) դուրս բերելու նպատակով, ինչպես նաև միակողմանի սալպինգո-օոֆորէկտոմիայից կամ ձվարանի սեպաձև մասնահատումից՝ հիմնական պատճառը վերացնելու համար։

## Անվան ծագում
Մեյգսի համախտանիշն անվանվել է ի պատիվ Ջո Վինսենթ Մեյգսի:

## Ծանոթագրություններ

Կատեգորիա:Գինեկոլոգիական հիվանդություններ
Կատեգորիա:Համախտանիշներ
Կատեգորիա:Նորագոյացություններ
Կատեգորիա:Ուռուցքաբանություն
Կատեգորիա:Ուռուցքային հիվանդություններ
Հիպերէստրոգենիզմ

**Հիպերէստրոգենիզմ** (), **հիպերէստրոգենային վիճակ**, **էստրոգենային ավելցուկ**, օրգանիզմում էստրոգեն հորմոնի չափազանց մեծ քանակությունը նկարագրող բժշկական վիճակ։

## Նշաններ և ախտանիշներ
Հիպերէստրոգենիզմի նշաններից են մեկ կամ մի քանի էստրոգենային սեռական հորմոնների (սովորաբար էստրադիոլի) բարձր մակարդակը, ֆոլիկուլախթանիչ հորմոնի կամ լյուտեինացնող հորմոնի և անդրոգենների (օրինակ՝ տեստոստերոնի) ցածր մակարդակը (սովորաբար վերաբերում է միայն տղամարդկանց)։ 

Կանանց մոտ հիպերէստրոգենիզը կարող է առաջացնել դաշտանային անկանոնություններ, ամենորեա, անոմալ հեշտոցային արյունահոսություն, արգանդի ու կրծքագեղձերի մեծացում։ Այն կարող է նաև դրսևորվել որպես վաղաժամ հասունացում երեխաների շրջանում և որպես հիպոգոնադիզմ, գինեկոմաստիա, ֆեմինիզացիա, իմպոտենցիա և լիբիդոյի կորուստ տղամարդկանց շրջանում։ Եթե բուժում չկատարվի, հիպերէստրոգենիզմը կարող է բարձրացնել կրծքագեղձի քաղցկեղի զարգացման ռիսկը։

## Պատճառներ
Հիպերէստրոգենիզմը կարող է առաջանալ ձվարանների ուռուցքներից, գենետիկ հիվանդություններից, ինչպիսիք են արոմատազի ավելցուկային համախտանիշը (հայտնի է նաև որպես ընտանեկան հիպերէստրոգենիզմ)։ Լյարդի ցիռոզը ևս կարող է հանգեցնել հիպերէստրոգենիզմի, լյարդայում էստրոգենների փոխանակության՝ վերջիններիս քայքայման նվազման պատճառով։ Անհրաժեշտ է իմանալ, որ գոյություն ունեն հիպերէստրոգենիզմի երկու տեսակ՝ բացարձակ (էստրոգենի բարձր կոնցենտրացիա) և հարաբերական (էստրոգենի նորմալ կոնցենտրացիա, բայց պրոգեստերոնի համեմատ ավելի բարձր):

## Բուժումներ
Ուռուցքների դեպքում բուժումը վիրահատությունն է, էստրոգենի էկզոգեն ավելցուկի դեպքում նշանակվում են էստրոգենի ավելի ցածր դեղաչափեր, ինչպես նաև էստրոգենը ճնշող դեղամիջոցներ, ինչպիսիք են գոնադոտրոպ ռիլիզինգ հորմոնի անալոգները և պրոգեստոգենները: Տղամարդկանց դեպքում կարող են նշանակվել նաև լրացուցիչ անդրոգեններ:

## Ծանոթագրություններ

Կատեգորիա:Ներզատաբանություն
Կատեգորիա:Ներզատական հիվանդություններ
Կատեգորիա:Ստերոիդներ
Էկտրոպիոն

մինի|Սպիական էկտրոպիոն՝ փակ աչքեր
**Էկտրոպիոն**, բժշկական վիճակ, որի դեպքում ստորին կոպը շրջվում է դեպի դուրս։ Սա բնածին հարլեկինային տիպի իխթիոզ ունեցող նորածինների մոտ յուրահատուկ նշանակալի կողմերից է։ Այս վիճակը հնարավոր է շտկել վիրահատական եղանակով։ Էկտրոպիոնը հանդիպում է նաև շների մոտ որպես ժառանգական զարգացման խանգարում։

## Պատճառներ
Պատճառները հետևյալն են՝

* Բնածին
* Ծերացում
* Սպիներ
* Մեխանիկական
* Ալերգիկ

* Դիմային նյարդի պարալիչ
* Հակաքաղցկեղային բուժումներ, ինչպիսիք են՝ էրլոտինիբը, ցետուքսիմաբը և պանիտումումաբը, որոնք արգելակում են էպիդերմալ աճի գործոնի ընկալիչների գործառույթը։

## Շների մոտ
Շների մոտ էկտրոպիոնը սովորաբար ախտահարում է ստորին կոպը։ Հաճախ այս վիճակը ախտանիշներ չունի, սակայն կարող են դիտվել պատռվածք և շաղկապենաբորբ։ Էկտրոպիոնի հետ կապված ցեղատեսակների թվին են պատկանում՝ Սեն-Բեռնարը, Բլադհաունդը, Կլամբեր սպանիելը, Նյուֆաունդլենդսը և նեապոլիտանական մաստիֆը։ Այն նաև կարող է առաջանալ վնասվածքի կամ նյարդի վնասման հետևանքով։ Բուժումը (վիրահատություն) խորհուրդ է տրվում միայն քրոնիկ կոնյուկտիվիտի կամ եղջերաթաղանթի վնասվածքի դեպքում։ Վնասված կոպի մի փոքր մասը հեռացվում է, ապա կոպը կրկին կարվում է։

## Ծանոթագրություններ

Կատեգորիա:Ակնաբուժություն
Կատեգորիա:Աչքի հիվանդություններ
Տարեց մարդու հոտ

**Տարեց մարդու հոտ**, տարեց մարդկանց բնորոշ հոտ։ Շատ այլ կենդանիների նման, մարդու հոտը նույնպես անցնում է տարբեր փուլեր՝ կախված ծերացման գործընթացում առաջացող քիմիական փոփոխություններից: Հետազոտությունները ցույց են տալիս, որ սա, բացի այլ գործոններից, մարդկանց թույլ է տալիս որոշել պոտենցիալ զուգընկերոջ պիտանիությունը՝ հիմնվելով տարիքի վրա։

## Կենսաբանություն
Մեկ ուսումնասիրություն ենթադրում է, որ տարեց մարդկանց հոտը կարող է լինել 2-նոնենալի՝ չհագեցած ալդեհիդի արդյունք, որը կապված է ծերացման ընթացքում մարդու մարմնի հոտի փոփոխությունների հետ։ Մեկ այլ ուսումնասիրություն ընդհանրապես չի կարողացել հայտնաբերել 2-նոնենալ, բայց տարեց մարդկանց մոտ հայտնաբերել է բենզոթիազոլի, դիմեթիլսուլֆոնի և նոնանալի կոնցենտրացիաների զգալի աճ։ Կան նաև այլ վարկածներ, ինչպիսիք են մաշկի մակերեսային լիպիդների մոնոչհագեցած ճարպաթթուների կազմի փոփոխությունը և ծերացման հետ կապված լիպիդային պերօքսիդների ավելացումը։

2012 թվականին Մոնելի քիմիական զգայարանների կենտրոնը հրապարակել է մամուլի հաղորդագրություն, որում կար պնդում, որ մարդու՝ հոտի միջոցով տարիքը, հիվանդությունը և գենետիկական նախատրամադրվածությունը որոշելու ունակությունը պատասխանատու է «տարչեց մարդու հոտի» ձևավորման համար։ Նյարդակենսաբան Յոհան Լունդստրյոմը նշել է. «Տարեց մարդիկ ունեն թևատակերի նկատելի հոտ, որը երիտասարդները համարում են բավականին չեզոք և ոչ այնքան տհաճ»։

## Ճապոնիայում
Ճապոնիայում տարեց մարդու հոտը հայտնի է որպես կարեյշու։ Այդ երկրում անձնական խնամքին տրվում է սոցիալական մեծ նշանակություն, և այնտեղ վաճառվում են հոտը վերացնող հատուկ բարձրորակ օճառներ, որոնք նախատեսված են տարեց սպառողների համար։

## Ծանոթագրություններ

Կատեգորիա:Ալդեհիդներ
Կատեգորիա:Անձնական հիգիենա
Կատեգորիա:Զարգացման կենսաբանություն
Կատեգորիա:Ծերաբանություն
Կատեգորիա:Ծերություն
Կատեգորիա:Հոտ
Կատեգորիա:Հոտառություն
Օմար աբու Ռիշա

**Օմար աբու Ռիշա** (, ), սիրիացի բանաստեղծ և դիվանագետ։ Նա 1961-1964 թվականներին եղել է Սիրիայի դեսպանը Միացյալ Նահանգներում և հայտնի բանաստեղծ, որը գրել է «Ֆի Սաբիլի ալ-Մաջդ» (Փառքի հետապնդմամբ)՝ Սիրիայի փաստացի ազգային օրհներգը։

## Կենսագրություն
Աբու Ռիշան ծնվել է Հալեպի մոտ գտնվող Մանբիջում հարուստ ընտանիքում։ Նա իր կրթական դաստիարակությունը ստացել է Սիրիայում և շարունակել է բարձրագույն կրթությունը Դամասկոսի համալսարանում։ Նա նաև սովորել է Բեյրութի ամերիկյան համալսարանում 1931 թվականին, իսկ ավելի ուշ քիմիա է ուսումնասիրել Մանչեստրի համալսարանում, բայց 1932 թվականին վերադարձել է Սիրիա։

## Ստեղծագործություն
Սկզբում լինելով աբբասյան դարաշրջանի պոեզիայի երկրպագու, նա հետագայում փնտրել է ավելի անկախ ձայներ պոեզիայում և Շեքսպիրի «Վեներա և Ադոնիսը» համարել է երբևէ գրված մեծագույն սիրային բանաստեղծությունը։ Նրա սիրելի բանաստեղծներն էին Շառլ Բոդլերը և Էդգար Ալլան Պոն։ Նա գրել է «Խաթամ ​​ալ-Հուբ» (Սիրո վերջը) պոեմը և գրել է գրական ստեղծագործություններ՝ միաժամանակ կատարելով Հալեպի (Սիրիա) գրադարանավարի իր պարտականությունները։ Նրա ստեղծագործությունների թվում էին մի քանի բանաստեղծական հատորներ և բանաստեղծական դրամաներ:

**Չափածո դրամաներ**՝
* «Դի Կար» (արաբերեն՝ ذي قار‎)
* «Պոետի դատարանը» (արաբերեն՝ محكمة الشعراء‎)
* «Ալ-Հուսեյն իբն Ալի» (արաբերեն՝ الحسين‎)
* «Շամիրամ» (արաբ. سمير اميس‎)
* «Թաջ Մահալ» (արաբերեն՝ تاج محل‎)
* «Ջրհեղեղ» (արաբերեն՝ الطوفان‎)

**Բանաստեղծությունների ժողովածուներ**՝
* «Բանաստեղծություններ» (1936)
* «Օմար աբու Ռիշի բանաստեղծությունները» (1947)
* Ընտիր գործեր (1959)
* Հավաքածուներ, հատոր 1 (1971)

## Գործունեություն
1949 թվականին Սիրիայի կառավարությունը նրան նշանակեց դեսպան Բրազիլիայում: Որպես դիվանագետ մինչև 1964 թվականը նա դեսպան էր Արգենտինայում, Չիլիում, Հնդկաստանում, Ավստրիայում և վերջապես՝ Միացյալ Նահանգներում։

## Ծանոթագրություններ

## Գրականություն
* 
* Hafez, Sabry. (19 July 1990). "Obituary: Omar Abu-Riche". *The Independent* (London), p. 31.

## Արտաքին հղումներ

Կատեգորիա:20-րդ դարի արաբներ
Կատեգորիա:Արաբ բանաստեղծներ
Կատեգորիա:Արաբ թարգմանիչներ
Կատեգորիա:Սիրիացի բանաստեղծներ
Կատեգորիա:Սիրիացի գրողներ
Նազիք ալ-Մալաիքա

**Նազիք ալ-Մալաիքա** (), իրաքցի բանաստեղծուհի։ Ալ-Մալաիքան հայտնի է որպես ազատ չափածո ստեղծագործություններ օգտագործող առաջին արաբ բանաստեղծներից մեկը։

## Կենսագրություն
Ալ-Մալաիքան ծնվել է Բաղդադում՝ կիրթ ընտանիքում։ Նրա մայրը՝ Սալմա ալ-Մալաիքան, նույնպես բանաստեղծուհի էր, իսկ հայրը՝ ուսուցիչ։ Նա իր առաջին բանաստեղծությունը գրել է 10 տարեկանում։ Կյանքի ընթացքում նա ուսումնասիրել է անգլիական և ֆրանսիական գրականություն, լատիներեն և հունարեն պոեզիա։ Ալ-Մալաիքան 1944 թվականին ավարտել է Բաղդադի արվեստի քոլեջը, իսկ ավելի ուշ ստացել է համեմատական ​​գրականության մագիստրոսի աստիճան Վիսկոնսին-Մեդիսոնի համալսարանում՝ գերազանցության աստիճանով։ Նա ընդունվել է Գեղարվեստի ինստիտուտ և 1949 թվականին ավարտել է Երաժշտության բաժինը։ 1959 թվականին նա ստացել է համեմատական ​​գրականության մագիստրոսի կոչում ԱՄՆ-ի Վիսկոնսին-Մեդիսոնի համալսարանից և նշանակվել է պրոֆեսոր Բաղդադի, Բասրայի և Քուվեյթի համալսարաններում։

## Գործունեություն
Ալ-Մալաիքան դասավանդել է մի շարք դպրոցներում և համալսարաններում, մասնավորապես՝ Մոսուլի համալսարանում։

Ալ-Մալաիքան լքել է Իրաքը 1970 թվականին ամուսնու՝ Աբդ ալ-Հադի Մահբուբայի և ընտանիքի հետ՝ Իրաքի արաբական սոցիալիստական ​​Բաաս կուսակցության իշխանության գալուց հետո։ Նա ապրել է Քուվեյթում մինչև Սադդամ Հուսեյնի ներխուժումը 1990 թվականին։ Ալ-Մալաիքան և նրա ընտանիքը մեկնել են Կահիրե, որտեղ նա ապրել է իր կյանքի մնացած մասը։ Կյանքի վերջին շրջանում ալ-Մալաիքան տառապում էր մի շարք առողջական խնդիրներից, այդ թվում՝ Պարկինսոնի հիվանդությունից։

Նա մահացել է Կահիրեում 2007 թվականին՝ 83 տարեկան հասակում։

## Ստեղծագործություններ
* «Գիշերների սիրահարը» (عاشقة الليل), նրա առաջին բանաստեղծական գիրքը, ավարտելուց հետո;
* «Խոլերա» (الكوليرا) (1947) քննադատները համարում են հեղափոխություն ժամանակակից արաբական պոեզիայում.
* «Շրապնել և մոխիր» (شظایا ورماد) (1949);
* «Ալիքի հատակը» (قرارة الموجة) (1957);
* «Լուսնի ծառը» (شجرة القمر) (1968);
* «Ծովը փոխում է իր գույնը» («يغير ألوانه البحر») (1977)

Նրա բանաստեղծություններից մեկը՝ «Մադինաթ ալ Հուբը», ոգեշնչեց իրաքցի նկարիչ և գիտնական Իսամ ալ-Սաիդին՝ ստեղծելու նույն անունով ստեղծագործություն: Մեկ այլ բանաստեղծություն՝ «Նոր տարին», ոգեշնչեց լիբանանցի պաղեստինցի նկարիչ Ջասիմ ալ-Հինդիին ստեղծել իր «Լեգենդների լվացքատուն» ներկայացումը։

## Թարգմանություն այլ լեզուներով
Էմիլի Դրամստան անգլերեն է թարգմանել ալ-Մալաիքայի բանաստեղծությունների ընտրանի, որոնք հավաքվել են «Արևի դեմ ապստամբություն» վերնագրով գրքում։

Ալ-Մալաիքայի որոշ բանաստեղծություններ նեպալերեն է թարգմանել Սուման Պոխրելը և այլ բանաստեղծների ստեղծագործությունների հետ միասին հավաքվել են «Մանպարեկա Կեհի Կավիտա» վերնագրով անթոլոգիայում։

## Ծանոթագրություններ

## Գրականություն
* 

## Արտաքին հղումներ
*  official site
* flash for her at aljazeera
*  news at arabicnews

Կատեգորիա:20-րդ դարի արաբներ
Կատեգորիա:Արաբ բանաստեղծներ
Կատեգորիա:Արաբ թարգմանիչներ
Կատեգորիա:Իրաքցի բանաստեղծներ
Կատեգորիա:Իրաքցի գրողներ
Հյուսեին Ավնի Քարսլըօղլու

**Հյուսեին Ավնի Քարսլըօղլու** (, ), թուրք դիվանագետ և քաղաքական գործիչ, 2007 թվականի հունվարի 16-ից 2008 թվականի փետրվարի 2-ը Ադրբեջանում Թուրքիայի դեսպան։ Եղել է նաև Գերմանիայում Թուրքիայի դեսպանը։ 2012 թվականի հունվարի 15-ից մինչև 2016 թվականի հոկտեմբերի 31-ը եղել է Միավորված ազգերի կազմակերպությունում Թուրքիայի ներկայացուցիչը։

## Կենսագրություն և կրթություն
Հյուսեին Ավնի Քարսլըօղլուն ծնվել է 1956 թվականի նոյեմբերի 15-ին Թուրքիայի Յոզգաթ քաղաքում։ Տարրական կրթությունը ստացել է Անկարայի «Ջումհուրիյեթ» դպրոցում։ 1980 թվականին ավարտել է Անկարայի համալսարանի քաղաքագիտության ֆակուլտետի միջազգային հարաբերությունների բաժինը։

Ազատ տիրապետում է անգլերենին և գերմաներենին, ամուսնացած է և ունի երկու երեխա։

## Կարիերա
Ուսումն ավարտելուց հետո՝ 1982 թվականին սկսել է աշխատել Թուրքիայի արտաքին գործերի նախարարությունում։ Սկզբում եղել է պետական ծառայության թեկնածու, իսկ այնուհետ աշխատել Տեղեկատվության և հետազոտությունների դեպարտամենտում որպես քարտուղար։

1984-1986 թվականներին, որպես քարտուղար, աշխատել է Թեհրանում թուրքական դեսպանությունում։ 1986-1990 թվականներին եղել է Սիդնեյում Թուրքիայի գլխավոր հյուպատոսության փոխհյուպատոս։

1992-1996 թվականներին աշխատել է ՄԱԿ-ում Թուրքիայի ներկայացուցչությունում (Նյու Յորք), իսկ 1998-2001 թվականներին, որպես խորհրդական, աշխատել է Օսլոյում Թուրքիայի դեսպանությունում։

2001-2004 թվականներին զբաղեցրել է Բաթումում Թուրքիայի գլխավոր հյուպատոսի պաշտոնը։ Դրանից հետո 2004 թվականին զբաղեցրել է բաժնի պետի, իսկ դրանից հետո եղել է Թուրքիայի ԱԳՆ Կովկասի և Կենտրոնական Ասիայի հարցերով գլխավոր վարչության գլխավոր տնօրենի տեղակալ։

2007-2008 թվականներին Հյուսեին Ավնի Քարսլըօղլուն զբաղեցրել է Ադրբեջանում Թուրքիայի դեսպանի պաշտոնը։ Ադրբեջանում իր դեսպանության շրջանում, որպես դեսպան, ներդրում է ունեցել երկու երկրների միջև քաղաքական, տնտեսական, մշակութային և մյուս ոլորտներում կապերի հետագա ընդլայնման և համագործակցության ամրապնդման հարցում։ 

2008 թվականի ապրիլի 18-ից 2011 թվականի նոյեմբերի 16-ը, Աբդուլահ Գյուլի նախագահության շրջանում, զբաղեցրել է նախագահի անձնական քարտուղարի պաշտոնը։ 

2012 թվականին նշանակվել է Բեռլինում Թուրքիայի դեսպան ու այդ պաշտոնն զբաղեցրել մինչև 2016 թվականը։ 

2017 թվականի հունիսի 14-ին նշանակվել է Թուրքիայի ԱԳՆ խորհրդական։ 2019 թվականին թողել է դիվանագիտական ծառայությունն ու անցել թոշակի։ 

## Տես նաև

* Ադրբեջանում Թուրքիայի դեսպաններ
* Ադրբեջանում Թուրքիայի դեսպանություն

## Ծանոթագրություններ

Կատեգորիա:Թուրք դիվանագետներ
Կատեգորիա:Ադրբեջանում Թուրքիայի դեսպաններ
Պինեալոմա

**Պինեալոմա**, ուռուցք, որը զարգանում է էպիֆիզում՝ ուղեղի այն հատվածում, որտեղ արտադրվում է մելատոնինը։ Ուռուցքի կողմից էպիֆիզի բջիջների վնասումը կարող է հանգեցնել վաղաժամ սեռական հասունացման:

## Նշաններ և ախտանիշներ
Էպիֆիզը արտադրում է մելատոնին հորմոնը, որը կարևոր դեր է խաղում ցիրկադային ռիթմերի կարգավորման մեջ: Պինեալոման կարող է խաթարել այս հորմոնի արտադրությունը՝ առաջացնելով անքնություն:

Հաճախ վերև ուղղված հայացքի կաթվածը, զուգորդված մի շարք ակնային ախտանիշների հետ, ինչպիսիք են համամիտվող-տարամիտվող նիստագմը, կոպի հետքաշումը (հայտնի է նաև որպես Քոլիերի նշան), լուսաակոմոդացիոն դիսոցիացիան (բիբը հարմարվում է, բայց չի արձագանքում լույսին), միասին հայտնի են որպես Պարինոյի համախտանիշ կամ թիկնային միջին ուղեղի համախտանիշ (Dorsal Mid-brain syndrome), միակ նկատելի ֆիզիկական ախտանիշներն են։ Սա պայմանավորված է միջին ուղեղի ծածկի՝ ուղղահայաց հայացքի կենտրոնի ճնշմամբ՝ վերին բլրակի և գանգուղեղային երրորդ նյարդի մակարդակում: 

Պինեալոման կարող է խափանել ենթատեսաթմբային արգելակող ուղիները, երբեմն հանգեցնելով խորիոնային գոնադոտրոպին β ձերբազատման և հետևաբար, Լեյդիգի բջիջների խթանման (էնդոկրին համախտանիշ)։

Այլ ախտանիշներից կարող են լինել հիդրոցեֆալիան, քայլքի խանգարումները և վաղաժամ սեռական հասունացումը։

## Պատճառ
Պինեալոմաները կարող են առաջանալ առաջնային պինեալոցիտների (պինեոցիտոմաներ, պինեոբլաստոմաներ), աստրոցիտների (աստրոցիտոմա) կամ սեռական բջիջների (հերմինոմա) բազմացման հետևանքով։ Հերմինոմաները էպիֆիզում առաջացած ամենատարածված ուռուցքներն են։


Image:Tumor_Pineocytoma2.JPG|
Image:Tumor_Pineocytoma3.JPG|


## Բուժում
Որոշ պինեալոմաներ բուժվում են ճառագայթային թերապիայով, քանի որ վիրաբուժական հեռացումը կարող է անհնար լինել տեղակայման պատճառով: Ճառագայթային թերապիան կարող է հաջողությամբ ոչնչացնել ուռուցքը, ուստի այն ստացող հիվանդների 50%-ը ապրում է մինչև խոր ծերություն:

## Կանխատեսում
Պինեալոմաների տարբեր տեսակներից ամենաբարենպաստ կանխատեսում ունեցողը պինոցիտոման է։

## Ծանոթագրություններ

Կատեգորիա:Ախտաբանություն
Կատեգորիա:Ուռուցք
Michelin-ի անվադողերի մանկական համախտանիշ

մինի|Michelin-ի խորհրդանիշ Բիբենդումը
**Michelin-ի անվադողերի մանկական համախտանիշ** (հայտնի է նաև որպես **Կունցե-Ռիմի համախտանիշ** և «սպիներով ծալքավոր մաշկ» ), նորածինների շրջանում հանդիպող վիճակ, որը բնութագրվում է նախաբազուկների, ստորին վերջույթների և հաճախ պարանոցի վրա մաշկի բազմաթիվ սիմետրիկ, շրջանաձև կնճիռներով կամ շերտերով, որոնք առկա են լինում երեխայի ծնվելու ժամանակ: Կնճիռներն անհետանում են կյանքի ավելի ուշ շրջանում: Դրանք հիշեցնում են անվադողերի արտադրող Michelin-ի խորհրդանիշ Բիբենդումի կնճիռները․ այստեղից էլ համախտանիշի անվանումը: Առնչվող անոմալիաները տարբեր են և կարող են ներառել դեմքի դիսմորֆիզմ, աչքի՝ դեպի վեր թեքված ճեղքեր, հիպերտելորիզմ, նապաստակի շրթունք, սեռական օրգանների անոմալիաներ, զարգացման թեթև ուշացում, ուրետերոցելե, հարթ մկանների համարտոմա, լիպոմատոզ նևուս, Լարոնի համախտանիշ (գաճաճություն՝ աճի բարձր հորմոնով և սոմատոմեդինի ցածր ակտիվությամբ) և այլ արատներ:

Համախտանիշն առաջին անգամ նկարագրել է Ռոսը 1969 թվականին։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* DermAtlas-ի պատկերներ

Կատեգորիա:Հազվադեպ հանդիպող հիվանդություններ
Կատեգորիա:Համախտանիշներ
Կատեգորիա:Մանկաբուժություն
Սեռական ակտիվություն հղիության շրջանում

**Սեռական ակտիվություն հղիության շրջանում** (), սեռական ակտիվությունն և դրա ազդեցությունը հղի կնոջ և պտղի վրա։

Հղիության ընթացքում սեռական հարաբերությունը հակացուցված չէ***'։ Այն կարող է նպաստել զույգի հուզական կապի ամրապնդմանը և [[Կին|կնոջ]] ինքնազգացողության բարելավմանը։ Սակայն այս փուլն ունի իր առանձնահատկությունները՝ պայմանավորված հորմոնալ փոփոխություններով, ֆիզիկական հարմարավետությամբ և բժշկական հնարավոր հակացուցումներով***'։ Առողջ հղի կնոջ համար հղիության ընթացքում սեռական հարաբերություն ունենալու մի շարք անվտանգ եղանակներ կան:

## Ցանկություն և հաճախականություն
Հետազոտությունների մեծ մասը ցույց է տալիս, որ հղիության ընթացքում սեռական ցանկությունը և սեռական հարաբերությունների հաճախականությունը նվազում են։ Որոշ ուսումնասիրություններ ցույց են տալիս ցանկության (լիբիդոյի) աճ երկրորդ եռամսյակում, որը նախորդում է նվազմանը։ Այնուամենայնիվ, սա համընդհանուր օրինաչափություն չէ, և կանանց զգալի մասը զգում է սեռական բավարարվածություն հենց հղիության ընթացքում։

## Անվտանգություն
Հղիության ընթացքում սեռական հարաբերությունը ցածր ռիսկի գործոն է, բացառությամբ այն դեպքերի, երբ բժիշկը խորհուրդ է տալիս խուսափել սեռական հարաբերությունից, քանի որ որոշ դեպքում այն ​​կարող է հանգեցնել լուրջ բարդությունների կամ առողջական խնդիրների, ինչպիսիք են վաղաժամ ծննդաբերությունը կամ արգանդի պատռվածքը: Նման որոշումը կարող է հիմնված լինել նախորդ ծննդաբերության բարդություններով: Այնուամենայնիվ, նկատվել է, որ այս ոլորտում բժշկական ապացույցները բացակայում են, և բժշկական խորհուրդը ավելի շատ հիմնված է ենթադրությունների, քան գիտական ​​ապացույցների վրա։

Հղիության ընթացքում պտուղը պաշտպանված է ճնշումից և անցանկալի սերմնահեղուկից՝ արգանդում գտնվող պտղաջրերի և կնոջ արգանդի վզիկի լորձային խցանի միջոցով, որը ձևավորվում է բեղմնավորումից կարճ ժամանակ անց։

## Առավելություններ
### Հոգեբանական օգտակարություն
1980-ական և 1990-ական թվականների որոշ ուսումնասիրություններ պնդում են, որ հղի կանանց համար օգտակար է շարունակել սեռական ակտիվությունը՝ նշելով, որ ընդհանուր սեռական բավարարվածությունը կապված է հղիության վերջին շրջանում ավելի գրավիչ զգալու և օրգազմ ապրելու հետ։ Ոմանք կարծում են, որ սերմնահեղուկի պրոստագլանդինը կարող է նպաստել արգանդի վզիկի հասունացմանը՝ այն դարձնելով ավելի ճկուն։ Այնուամենայնիվ, սեռական հարաբերությունը որպես ծննդաբերության խթանիչ օգտագործելու արդյունավետությունը «մնում է անորոշ»։

### Պրեէկլամպսիայի կանխարգելում
Կան որոշ ապացույցներ սերմնահեղուկի իմունակարգավորիչ և մասնավորապես պրեէկլամպսիայի կանխարգելիչ հատկության մասին։

## Հղիությունից հետո
Սեռական հարաբերությունները ծննդաբերությունից հետո կարող են սկսվել, երբ զույգերը պատրաստ են։ Ձվազատումը և, հետևաբար, հղիությունը կարող են սկսվել մինչև կանոնավոր դաշտանի վերսկսումը։

## Տես նաև
* Հղիություն
* Հղիության բարդություններ
* Հղիության շրջանում մոր ֆիզիոլոգիական փոփոխություններ
* Հղիության հիպերտենզիվ հիվանդություն
* Սեռակական և վերարտադրողական առողջություն
* Սեռական հարաբերություն

## Ծանոթագրություններ

Կատեգորիա:Առողջ ապրելակերպ
Կատեգորիա:Առողջություն
Կատեգորիա:Բժշկություն
Կատեգորիա:Հղիություն
Կատեգորիա:Մարդու սեռականություն
Կատեգորիա:Սեռական առողջություն
Կատեգորիա:Սեռական գրավչություն
Կատեգորիա:Սեռական գրգռում
Կատեգորիա:Սեքս և հասարակություն
Կատեգորիա:Սեքսոլոգիա
Հայելային համախտանիշ

**Հայելային համախտանիշ** (), նաև **եռակի այտուց** կամ **Բալանտինի համախտանիշ,** հղիության շրջանում նկարագրվող հազվագյուտ խանգարում՝ պտղի և ընկերքի ջրգողության (ասցիտ) անսովոր կապը պրեէկլամպսիայի հետ։

*Հայելային համախտանիշ* անվանումը մատնանշում է մայրական այտուցների (էդեմա) և պտղի ջրգողության միջև առկա նմանությունը։ Այն առաջին անգամ նկարագրել է 1892 թվականին Ջոն Ուիլյամ Բալանթայնը։

## Նշաններ և ախտանիշներ
Բալանտինի համախտանիշին բնորոշ են՝ 

* այտուց (հիմնական ախտանիշ)
* ալբումինուրիա
* պրեէկլամպսիա

Պտղի ախտանիշները կապված են հեղուկի կուտակման հետ, ներառյալ ասցիտը և պոլիհիդրամնիոզը (ամնիոնի գերջրակալումը): Պտղի ջրգողությունը ենթադրում է կարևոր և, հավանաբար, մահացու ախտաբանության առկայություն:

Այն կարող է պայմանավորված լինել պարվովիրուս B19 վարակի և երկվորյակների փոխներարկման համախտանիշի հետ։

## Պատճառագիտություն
Պատճառը կարող է լինել մանկաբարձական խնդիրները, որոնք տատանվում են իմունոլոգիական խանգարումներից, այդ թվում Rh անհամապատասխանությունից մինչև պտղի վարակներ, նյութափոխանակության խանգարումներ և պտղի արատներ։ Բալանիտի համախտանիշը կարող է զարգանալ որպես աուտոիմուն ռեակցիա պտղի նկատմամբ, որն ունի Բարտի հեմոգլոբին՝ պայմանավորված երկու ծնողներից ժառանգած ալֆա-թալասեմիայի գեներով (մեծ ալֆա-թալասեմիա):

## Ախտածագում
Բալանտինի համախտանիշի էթիոպաթոգենեզը մնում է անհայտ։

## Ախտորոշում
Չնայած Բալանտինի համախտանիշի ճշգրիտ ախտածագումային մեխանիզմը մնում է անհայտ, մի քանի հեղինակներ նշել են միզաթթվի բարձր մակարդակի, անեմիայի և ցածր հեմատոկրիտի մասին՝ առանց հեմոլիզի:

### Տարբերակիչ ախտորոշում
Շատ ավելի հավանական է թվում, որ պտղի ծանր ջրգողության պատճառաբանությունը կարող է նպաստել Բալանտինի համախտանիշի առաջացմանը, երբ պտղի վիճակը զգալիորեն վատթարանում է, և որ համախտանիշը միայն պտղի և ընկերքի միջև պաթոլոգիայի ծայրահեղ ծանրության դրսևորում է: Թրոմբոցիտների քանակը, ասպարտատամինոտրանսֆերազը, ալանինամինոտրանսֆերազը և հապտոգլոբինը չեն փոփոխվում  և կարող են օգտագործվել հայելային համախտանիշը HELLP համախտանիշից տարբերակելու համար։

## Բուժում
Բալանտինի համախտանիշով դեպքերի մեծ մասն ավարտվում է պտղի կամ նորածնի մահով։ Ի տարբերություն դրա, մոր ներգրավվածությունը սահմանափակվում է առավելագույնս պրեէկլամպսիայով։

## Ծանոթագրություններ

Կատեգորիա:Բժշկություն
Կատեգորիա:Գինեկոլոգիա
Կատեգորիա:Գինեկոլոգիական հիվանդություններ
Կատեգորիա:Համախտանիշներ
Կատեգորիա:Հղիության պաթոլոգիա
Կատեգորիա:Հղիություն
Կատեգորիա:Մանկաբարձություն
Հիպերպիտուիտարիզմ

**Հիպերպիտուիտարիզմ,** վիճակ, որը առաջացել է հիպոֆիզի հորմոնների առաջնային գերարտադրության հետևանքով։ Այն սովորաբար առաջանում է հիպոֆիզի ադենոմայից։ Հիպոֆիզի նման խանգարում ունեցող երեխաների մոտ հորմոնների գերարտադրության կամ ադենոմայի՝ շրջակա հյուսվածքներին տեղային սեղման հետևանքով աճի խանգարումները հազվադեպ են լինում։

## Նշաններ և ախտանիշներ
Հորմոնների գերարտադրության և դրանց ազդեցության հետևանքով առաջացած ախտանիշներն են՝

## Պատճառներ
Հիպերպիտուիտարիզմի առաջացման պատճառը մեծամասամբ հիպոֆիզի ադենոմաներն են։ Դրանք սովորաբար առաջանում են առաջային բլթից՝ արտազատում աճի հորմոն և պրոլակտին։

## Առաջացման մեխանիզմ
մինի|Աճի հորմոն
Հիպերպիտուիտարիզմը կարող է առաջանալ գենետիկ խանգարումներից՝ հիպոֆիզի ուռուցքագոյացում, ադենոմաներ՝ որոնց մեծ մասը մոնոկլոնալ են, ինչը ցույց է տալիս որ դրանք առաջանում են մեկ բջջից։ Հիպոֆիզի 3 ամենատարածված ադենոմաներն են՝ պրոլակտինոման, աճի հորմոն և ադրենոկորտիկոտրոպ հորմոն արտադրող ադենոմաները։ 

Պրոլակտինոման բերում է պրոլակտինի սինթեզի խթանման, իսկ աճի հորմոնի գերքանակը հանգեցնում է գիգանտիզմի, որի ծանրություն աստիճանը կախված է էպիֆիզար աճի գոտիների բաց լինելուց։

## Ախտորոշում
Հիպերպիտուիտարիզմի ախտորոշումը հիմված է կլինիկական և ռենտգենաբանական արդյունքների հիման վրա, կախված է բջիջների ախտահարման տեսակից, ինչպես նաև հորմոնների գերքանակի կլինիկական դրսևորումներից՝ գիգանտիզմ կամ ակրոմեգալիա։ Ֆիզիկական զննման, լաբորատոր հետազոտությունների և հիպոֆիզի ՄՌՏ հետազոտության միջոցով (ուռուցքները հայտնաբերելու համար) ախտորոշում է Քուշինգի հիվանդությունը։

## Բուժում
մինի|250x250փքս|Դոֆամին
Հիպերպիտուիտարիզմի ժամանակ պրոլակտինոմայի բուժումը դեղորայքային երկարատև հսկողություն է պահանջում։ Դոֆամինի ագոնիստները հանդիսանում են պրոլակտինի ձերբազատման արգելակիչներ և պահպանում են սեռական գեղձերի նորմալ գործառույթը: Այն նաև կանխում է ուռուցքային բջիջների կրկնապատկումը և որոշ դեպքերում կարող է բերել ուռուցքի չափերի փոքրացման։ Գիգանտիզմի բուժումը սկսվում է IGF-1-ի նպատակային կիրառմամբ, տրանսսֆենոիդալ վիրահատությամբ և հետվիրահատական շրջանի հսկողությամբ։ Քուշինգի հիվանդության ժամանակ ուռուցքը հեռացնելու նպատակով կատարվում է վիրահատություն։

## Ծանոթագրություն

Կատեգորիա:Ներզատական համակարգ
Կատեգորիա:Ներզատական հիվանդություններ
Հարվահանագեղձի կարցինոմա

**Հարվահանագեղձի կարցինոմա** (), հազվադեպ հանդիպող քաղցկեղ, որն առաջանում է հարվահանագեղձի ադենոմայի հարաճման հետևանքով։ Այն առաջանում է մեկ կամ մեկից ավելի հարվահանագեղձերի հյուսվածքում։ Հարվահանագեղձերը չորսն են, ունեն ոլոռի չափ, տեղակայված են պարանոցում և արտադրում են պարաթիրեոիդ հորմոն (ՊԹՀ)։ ՊԹՀ-ն ապահովում է շիճուկի կալցիումի նորմալ մակարդակները՝ խթանելով ոսկրից կալցիումի ռեաբսորբցիան (հետներծծում)։ Նրա անտագոնիստը կալցիտոնինն է, որը նպաստում է կալցիումի պահեստավորմանը։

Հարվահանագեղձի կարցինոման հազվագյուտ հիվանդություն է, 1904 թվականին դրա հայտնաբերումից ի վեր փաստացի արձանագրվել է 1000-ից քիչ դեպք, դրա համեմատ՝ հարվահանագեղձի ադենոման հանդիպում է ավելի հաճախ։ Այս գոյացությունը վիրահատական ճանապարհով հեռացնելը դժվար է։ Հարվահանագեղձի ադենոմայի հանդիպման հաճախականությունը 0,5-ից 5% է։

## Նշաններ և ախտանշաններ
Հիվանդների մեծ մասի մոտ դիտվում է միջին կամ ծանր աստիճանի հիպերկալցեմիա և պարաթիրեոիդ հորմոնի բարձր մակարդակներ։ Հաճախ պարանոցի շրջանում շոշափվում է մեծ չափերով զանգված, երիկամների և ոսկրերի անոմալիաները ևս տարածված են։

## Ռիսկի գործոններ
Հարվահանագեղձի քաղցկեղը զարգանում է տղամարդկանց և կանանց մոտ հավասարապես՝ միջին տարիքում։

Հիվանդությունները, ինչպիսիք են բազմակի էնդոկրին նեոպլազիա տիպ 1-ը, աուտոսոմ դոմինանտ ընտանեկան մեկուսացված հիպերպարաթիրեոզը և հիպերպարաթիրեոզ-ծնոտի ուռուցքի համախտանիշը, մեծացնում են հարվահանագեղձի քաղցկեղի առաջացման ռիսկը։ Հարվահանագեղձի քաղցկեղը նաև ասոցացված է արտաքին ճառագայթների ազդեցության հետ, չնայած հետազոտությունների մեծ մասը հայտնաբերել է կապ ճառագայթման և հարվահանագեղձի ադենոմայի միջև։

## Ախտորոշում
Սեստամիբի պարաթիրեոիդ սցինտիգրաֆիայի ժամանակ ենթածնոտային թքագեղձից ավելի ուժեղ ռադիոակտիվությունը ուշացած պատկերում, վաղ և ուշացած պատկերների միջև լվացման բացակայությունը և 40 տարեկանից մեծ անձանց մոտ ծայրամասային արյան մեջ պարաթիրեոիդ հորմոնի բարձր խտությունը կարող է խոսել հարվահանագեղձի կարցինոմայի մասին։ Որոշ հեղինակներ համարում են, որ ՄԽԳ-ի (մարդու խորիոնային գոնադոտրոպինի) բարձր մակարդակները կարող են լինել հարվահանագեղձի ադենոմայի ցուցիչ։ Այնուամենայնիվ, վահանագեղձի որոշ հիվանդություններ, ինչպիսիք են բազմահանգուցավոր խպիպը, Հաշիմոտոյի թիրեոիդիտը, ևս ցուցաբերում են ռադիոակտիվություն՝ բարձր նյութափոխանակային ակտիվության հաշվին։ Հետևաբար, վերջնական ախտորոշում դնելու համար անհրաժեշտ է հյուսվածաբանական հետազոտություն։

## Բուժում
Հարվահանագեղձի ադենոման երբեմն ախտորոշվում է առաջնային հիպերպարաթիրեոզի վիրահատության ժամանակ։ Եթե վիրաբույժը, ելնելով պինդ համակազմվածքով գեղձի գոյացության շուրջը ինվազիայից, ախտորոշում է կարցինոմա, ապա իրականացնում է ագրեսիվ մասնահատում՝ անհրաժեշտության դեպքում ներառելով վահանագեղձը և շրջակա հյուսվածքը։

Ազդող նյութերից կալցիմիմեթիկներն օգտագործվում են կալցիումին նմանակելու համար և ակտիվացնում են կալցիում զգացող ընկալիչները, հետևաբար նվազեցնում են կալցիումի մակարդակը։

## Ծանոթագրություններ

## Արտաքին հղումներ
* Parathyroid cancer entry in the public domain NCI Dictionary of Cancer Terms
* Parathyroid Carcinoma (Medscape eMedicine)
* Cancer Management Handbook: Thyroid and Parathyroid Cancers 

Կատեգորիա:Հազվադեպ հանդիպող հիվանդություններ
Կատեգորիա:Հազվադեպ հանդիպող քաղցկեղներ
Լիսա Քերինգտոն

**Լիսա Մերի Քերինգտոն** (. ), նորզելանդացի կանոեիստուհի, օլիմպիական խաղերի 8-ակի չեմպիոնուհի (2012, 2016, 2020, 2024), 2011—2023 թվականների միջակայքում աշխարհի առաջնությունների  15-ակի հաղթող: Նվաճած օլիմպիական ոսկե մեդալների քանակով, ինչպես նաև ընդհանուր առմամբ բոլոր օլիմպիական մեդալների քանակով ռեկորդսմեն է նորզելանդացի մարզիկների շրջանում, իսկ միայն ոսկե օլիմպիական մեդալների քանակով ռեկորդսմեն է համարվում նաև ընդհանրապես հարավային կիսագնդում:

## Կենսագրություն
Լիսա Քարինգտոնը մաորիական իվի նգատի պորոու ցեղի ներկայացուցիչ է։ Ընտանիքով Փլենթի ծովածոցի ափին գտնվող Օհոուփ քաղաք տեղափոխվելուց հոտո սկսել է զբաղվել ջրային մարզաձևերով։ 16 տարեկանից մասնակցել է կանոեներով ու բայդարկաներով մրցումներին։ Սովորել է Մասսիի համալսարանում և ստացել մաորիական մշակույթի և քաղաքականության բակալավրի աստիճան։

2009 թվականից մասնակցել է միջազգային մրցումների։ Հաջող է հանդես եկել հատկապես 200 մետր մրցատարածությունում մեկտեղանոց բայդարկաներով մրցաձևի մրցումներում։ Առաջին նորզելանդացի կանոեիստուհին է, որ ոսկե մեդալ է նվաճել աշխարհի առաջնությունում. դա տեղի է ունեցել 2011 թվականին Սեգեդում կայացած առաջնությունում, մեկտեղանոցներով 200 մ մրցատարածության մրցումներում։ 2022 թվականի դրությամբ Քարինգտոնը աշխարհի առաջնություններում նվաճել էր հաղթողի 12 տիտղոս  և ընդհանուր առմամբ՝ 19 մեդալ։

2012 թվականի օլիմպիական խաղերում Քերինգթոնը K-2 մրցաձևում զբաղեցրեց յոթերորդ տեղը։ Երկու օր անց նա ոսկե մեդալ նվաճեց K-1 մրցաձևում։ 2016 թվականին կրկնեց իր օլիմպիական հաղթանակը 200 մետր մրցատարածությունում և, բացի այդ, բրոնզե մեդալի արժանացավ 500 մետր մրցատարածությունում։ 2021 թվականին K-1 200 մետր, K-1 500 մետր և K-2 500 մետր մրցաձևերում երեք օլիմպիական ոսկե մեդալ նվաճելով՝ օրացուցային տարվա վերջում Քերինգտոնն արժանացավ Նոր Զելանդիայի Վաստակի շքանշանի մեծարգո տիկնոջ աստիճանի (Dame Companion of the New Zealand Order of Merit)։ Մինչ այդ՝ դեռ 2013 թվականին պարգևատրվել էր այդ շքանշանի ասպետական աստիճանով: Օլիմպիական ևս երեք ոսկե մեդալ նա նվաճեց Փարիզի 2024 թվականի օլիմպիական խաղերում։ 

Լիսա Քերինգտոնը չորս անգամ արժանացել է Հալբերգի « Տարվա մարզուհի» մրցանակին։ Նա համարվում է վերջին 30 տարիների ամենաազդեցիկ մաորի մարզուհին։

### Լիսա Քերինգտոնի նվաճած մեդալները օլիմպիական խաղերում և աշխարհի առաջնություններում

## Ծանոթագրություններ

## Գրականություն
*  David Riley, Lisa Carrington : Olympic Champion, Reading Warrior, juillet 2020, 40 p. (ISBN 9780995135307)

## Արտաքին հղումներ
* Լիսա Քերինգտոնի պաշտոնական կայքէջը

Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Մարզուհիներ
Կատեգորիա:Նորզելանդացի մարզիկներ
Կատեգորիա:Օլիմպիական չեմպիոններ
Մոծամեթայի վանք

Մոծամեթա (), վանական համալիր Վրաստանում՝ Իմերեթի մարզում, վերջինիս կենտրոն Քութայիս քաղաքից մոտավորապես 6 կմ հյուսիս-արևելք: Վանքը գեղատեսիլ տեղակայված է Ռիոն գետի վտակ Ծղալցիթելա գետի լանջին գտնվող հրվանդանի ժայռի վրա։

## Պատմություն
Վանական համալիրի անունը, որի վրացերենից թարգմանվում է որպես «Նահատակների վայր», կապված է Արգվեթայի ազնվական ընտանիքի եղբայրների՝ Դավթի և Կոստանդինի հետ, որոնք 8-րդ դարում ապստամբություն էին կազմակերպել երկիրն օկուպացրած արաբների դեմ։

Երբ ապստամբությունը ձախողվեց, նրանք գերի ընկան, ապա նրանց խոստացան ներում իսլամ ընդունելու դիմաց: Ոչ ոք չընդունեց առաջարկը, և նրանք հետագայում տանջվեցին ու սպանվեցին, իսկ նրանց մարմինները նետվեցին գետը: Ջուրը կարմիր դարձավ, և այդ իրադարձության հիշատակին գետը կոչվեց Ծղալցիթելա, որը նշանակում է «կարմիր ջուր»: Ըստ պատմության՝ եղբայրների մասունքները առյուծները բռնել են և տարել այն բլուրը, որտեղ գտնվում է Գելաթի վանքը: Հետագայում Վրաց ուղղափառ եկեղեցին նրանց ճանաչել է որպես սրբեր, իսկ 11-րդ դարում Վրաստանի Բագրատ IV թագավորը այնտեղ տաճար է հիմնել։

Բոլշևիկյան գաղտնի ոստիկանության պաշտոնյաները 1923 թվականին Դավթի և Կոստանդինի մասունքները Գելաթի վանքից տարել են Քութայիսի թանգարան, սակայն դա այնպիսի սկանդալ է առաջացրել, որ մասունքները արագորեն տեղափոխվել են և մինչ օրս գտնվում են վանքերում։ Ըստ լեգենդի՝ Մոցամետա վանքերի և Գելաթի վանքի միջև կա գաղտնի անցում, որն օգտագործվել է պատերազմների ժամանակ:

## Ճարտարապետություն
Բագրատի եկեղեցին փոքր դահլիճանման կառույց էր։ 1844-1845 թվականներին այն ընդարձակվել է Իմերեթիի մետրոպոլիտ Դավթի (Ծերեթելի) և վանքի վանահոր՝ Պորֆիրիի (Ծերեթելի) ղեկավարությամբ, իսկ 1860-ական թվականներին կառուցվել է գմբեթ։ Շինարարական աշխատանքները ղեկավարել են Լևանը, Մովսեսը և Ֆիլիպե Բերեկաշվիլին։ Տաճարը օծվել է 1863 թվականին սուրբ եպիսկոպոս Գաբրիելի (Կիկոդզե) կողմից։

Վերանորոգված եկեղեցին ունի «փորագրված խաչի» կառուցվածք։ Գմբեթը հենվում է երկու քառակուսի հատակագծով աշտարակների և խորանի աբսիդի սրածայրերի վրա (խորանի խխունջում պահպանված աղոթքների պատկերը, հավանաբար, ստեղծվել է 14-16-րդ դարերի միջև)։ Եկեղեցին բնութագրվում է իր անսովոր կողմնորոշմամբ՝ խորանը նայում է դեպի հյուսիս։ Սրբոց Դավիթի և Կոստանդինի մասունքներով դամբարանը կանգնած է արևելյան պատի մոտ գտնվող հինգաստիճան հարթակի վրա։ Դրա առջևում կան 1840-ական թվականներին պատրաստված պառկած առյուծի երկու փայտե արձաններ։ Դամբարանի տակ կազմակերպված է մուտք աղոթողների համար։ Ներկայիս Լուսկուման և դրա ծածկը վերակառուցվել են 1954 թվականին, երբ սուրբ նահատակների մասունքները Քութայիսի թանգարանից վանք վերադարձվեցին մետրոպոլիտ Գաբրիելի (Չաչանիձե) ջանքերով (մասունքները թանգարան են բերվել վանքի լուծարումից հետո՝ 1923 թվականին)։

## Տես նաև
* Մոծամեթա (Տղիբուլի շրջան)

## Պատկերասրահ

მოწამეთის მონასტერი.jpg|Համալիրի կառույցներ
|Վանքի եկեղեցին
Моцамета.jpg|Մոծամեթայի վրացերեն արձանագրություն


## Ծանոթագրություններ

## Արտաքին հղումներ

Կատեգորիա:Իմերեթի մարզի շենքեր և կառույցներ
Կատեգորիա:Վրաստանի եկեղեցիներ
Կատեգորիա:Վրաց ուղղափառ եկեղեցու վանքեր և եկեղեցիներ
Կարծր շանկր

thumb|Վերև-ձախ՝ վերին շրթունք Վերև-աջ՝ ստորին շրթունք Ներքև-աջ՝ աջ վերին կոպ Ներքև-աջ՝ բութ մատը
thumb|right|Շանկր առնանդամի ստորին մասում:
**Շանկր** (), սիֆիլիսի սկզբնական փուլում առաջացող անցավ խոց:  

Այն առաջանում է դժգույն տրեպոնեմայի՝ սիֆիլիս առաջացնող գրամ-բացասական սպիրոխետ բակտերիայի հետ նախնական շփումից մոտ 21 օր անց, բայց կարող է տևել 10-ից 90 օր: Առանց բուժման այն կարող է պահպանվել երկուսից վեց շաբաթ՝ մինչև ապաքինումը: Շանկրի դեպքում սիֆիլիսը կարող է փոխանցվել անմիջական ֆիզիկական շփմամբ: Այս խոցերը սովորաբար առաջանում են հետանցքի, բերանի, առնանդամի և ամոթույքի վրա կամ շուրջը: 

Շանկրները կապված են նաև աֆրիկյան տրիպանոսոմիազի (քնախտ) հետ, որը փոխանցվում է ցեցե ճանճի խայթոցի միջոցով։

## Նմանություններ շանկրոիդի հետ
[thumb|right|Երկու շանկր առնանդամի ցողունի վրա, որոնք առաջացել են առաջնային [Սիֆիլիս|սիֆիլիսից: Շանկրները զարգանում են Treponema pallidum-ի պատվաստման տեղում:]]

Շանկրի և շանկրոիդի վիճակների նմանությունները՝ 

*  առաջանում են որպես թարախաբշտիկ և հակված են խոցոտման,
* սովորաբար ունեն 1-2 սմ տրամագիծ,
* առաջանում են սեռական ճանապարհով փոխանցվող հարուցիչներով, 
* սովորաբար հայտնվում են վարակված անձանց սեռական օրգաններում։

## Տարբերությունները շանկրոիդից

Շանկրները կարող են առաջանալ ինչպես կոկորդում, այնպես էլ սեռական օրգանների վրա: Չշփոթել լայն կոնդիլոմատայի հետ, որը հանդիպում է երկրորդային սիֆիլիսի դեպքում:

## Ստուգաբանություն
«Շանկր» բառը հին ֆրանսերենում նշանակում է «փոքրիկ խոց» և   բառի հետ կապված՝ երկուսն էլ ծագում են լատիներեն՝ cancer բառից, որը նշանակում է «խեցգետին»,  որը   (karkínos) բառի թարգմանությունն է, որը նույնպես նշանակում է «խեցգետին»։

## Տես նաև
* Փափուկ շանկր
* Սիֆիլիս
* Վեներական հիվանդություններ

## Ծանոթագրություններ

Կատեգորիա:Ախտանիշներ
Կատեգորիա:Բակտերիալ հիվանդություններ
Կատեգորիա:Մաշկային հիվանդություններ
Կատեգորիա:Սեռական օրգաններ
Կատեգորիա:Վեներական հիվանդություններ
Երիտասարդ Գոդարը

**«Երիտասարդ Գոդարը»** (ֆր. *Le redoutable*), ռեժիսոր Միշել Խազանավիչուսի ֆրանսիական դրամա ֆիլմը, որը պատմում է հայտնի կինոռեժիսոր Ժան-Լյուկ Գոդարի և դերասանուհի Աննա Վյազեմսկիի հարաբերությունների մասին։ Սցենարը հիմնված է Վյազեմսկիի «Մեկ տարի անց» (ֆր. *Un an après*) գրքի վրա։ Գլխավոր դերերում են Լուի Գարրելը, Սթեյսի Մարտինը և Բերենիս Բեժոն։ Այն ընտրվել է 2017 թվականի Կաննի կինոփառատոնի գլխավոր մրցութային ծրագրում «Ոսկե արմավենու ճյուղի» համար պայքարելու համար։

## Սյուժե
Գոդարի հարաբերությունները՝ 19-ամյա դերասանուհի Աննա Վյազեմսկու հետ սկսվում են հեղափոխական «Չինական» ֆիլմի նկարահանումների ժամանակ։ Շուտով նրանք ամուսնանում են, սակայն անհոգ երջանկության շրջանը երկար չի տևում։ Շարժանկարը հասկանալի չի լինում հանդիսատեսին և մերժվում է չինացի ընկերների կողմից, որը ստիպում է Գոդարին կասկածել ինքն իր վրա։ Երբ «Կարմիր մայիսը» ժամանեց, Գոդարը մխրճվեց քաղաքական իրադարձությունների և բողոքի գործողությունների մեջ։ Աննան փորձում էր ամենուր ուղեկցել ամուսնուն, բայց նրա վարքագիծը օրեցօր ավելի ու ավելի անտանելի էր դառնում։

## Դերերում
* Լուի Գարրել - *[[Ժան Լյուկ Գոդար|Ժան-Լյուկ Գոդար]]*
* Սթեյսի Մարտին - *[[Աննա Վյազեմսկի]]*
* Բերենիս Բեժո - *Միշել Ռոզիե*
* Միշա Լեսկո - *Ժան-Պիեռ Բամբան*
* Գրեգորի Գադեբուա - *Միշել Կուրնո*
* Ֆելիքս Կիսիլ - *Ժան-Պիեռ Գորեն*
* Արթուր Օրսիե - *Ժան-Ժոկ*
* Գվիդո Կապրինո - *[[Բեռնարդո Բերտոլուչի]]*
* Էմմանուելե Այտա - *Մարկո Ֆերրերի*
* Մատտեո Մարտարի - *Մարկո Մարջինե*
* Կանտեն Դոլմեր - *Պոլ*

## Քննադատություն
Ֆիլմը քննադատների կողմից ստացել է խառը արձագանքներ։ Rotten Tomatoes կայքում ֆիլմն ունի 54% վարկանիշ՝ հիմնված 83 արձագանքների վրա, միջինը 10-ից 5.76 միավորով։ Metacritic կայքում ֆիլմն ունի 100-ից 55 միավոր՝ հիմնված 24 քննադատների արձագանքների վրա, ինչը համապատասխանում է «խառը կամ միջին արձագանքների»։

## Մրցանակներ և անվանակարգ
* 2017 - մասնակցություն Կաննի և Մյունխենի կինոփառատոների մրցութային ծրագրերին
* 2018 - «Սեզար» մրցանակի 5 անվանակարգ՝ լավագույն ռեժիսոր (Միշել Խազանավիչուս), լավագույն ադապտացված սցենար (Միշել Խազանավիչուս), լավագույն դերասան (Լուի Գարրել), լավագույն օպերատորական աշխատանք (Գիլյոմ Շիֆման), լավագույն բեմադրական ձևավորում (Քրիստիան Մարտի):
* 2018 - երկու «Լյումիեր» մրցանակի անվանակարգում՝ «Լավագույն ռեժիսոր» (Միշել Խազանավիչուս) և «Լավագույն դերասան» (Լուի Գարրել) անվանակարգերում։

## Ծանոթագրություններ

Կատեգորիա:Միշել Խազանավիչուսի ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Ընկած հրեշտակներ (ֆիլմ)

**«Ընկած հրեշտակներ»** (չին. 墮落天使, անգլ. *Fallen Angels*), ռեժիսոր Վոն Կար Վայի կինոնկարը, որը էկրաններին է բարձրացել 1995 թվականին։

## Սյուժե
Ֆիլմի սյուժեն ներառում է երկու պատմողական գիծ։ Դրանցից առաջինը պատմում է վարձու մարդասպանի և նրա գործընկերուհու մասին, ով մաքրում է վարձու մարդասպանի բոլոր հետքերը։ Թեև նրանք ոչ մի անգամ չեն հանդիպել մի քանի տարվա համագործակցության ընթացքում, նրանք լավ են սկսել տիրապետել միմյանց հոգեբանությանը և սովորություններին, այնպես, որ ժամանակի ընթացքում նրանք սկսում են հանդիպումներ փնտրել։

Երկրորդ գիծը պատմում է Հեի մասին, համր տղայի, ով անսպասելի սիրահարվում է պատահաբար հանդիպած մի աղջկա։ Այս գծերը հատվում են գիշերային Հոնկոնգի փողոցներում։

## Դերերում
* Լեոն Լայ - *Վոնգ Չի-Մինգ / վարձու մարդասպան*
* Միշել Ռեյս - *մարդասպանի գործընկեր*
* Տակեշի Կանեշիրո  - *Հե Չժիու*
* Չարլի Յան - *Չարլի / cherry*
* Կարեն Մոկ - *Պանկի / Շիկահեր / Փոքրիկ*
* Ֆայ Հունգ Չան  - *մարդը, ում ստիպեցին պաղպաղակ ուտել*
* Ման Լեյ Չան - *Հե Չժիույի հայրը*
* Տորու Սայտո - *Սատո*
* Բենզ Կոնգ դո Հոյ - *Ահոյ*
* Կվան Լեյնա - *կինը, ում ստիպեցին գնել բանջարեղեն*
* Ու Յույխաո - *մարդը, ում ստիպեցին լվանալ հագուստը*

## Մրցանակներ և Անվանակարգեր
* 1995 - Երկու «Ոսկե ձի» մրցանակ՝ լավագույն արտիստ (Վիլյամ Չժան Շուպինգ), լավագույն օրիգինալ երգ (Ջիոնգ Սուկ-Պինգ)։
* 1996 - Հոնկոնգի 15-րդ կինոմրցանակաբաշխության երեք մրցանակ՝ երկրորդ պլանի լավագույն դերասանուհի (Քարեն Մոկ), լավագույն օպերատորական աշխատանք (Քրիստոֆեր Դոյլ) և լավագույն երաժշտություն (Ֆրենկիկի Չեն, Ռոել Գարսիա): Ֆիլմը նաև առաջադրվել է վեց անվանակարգերում՝ Լավագույն ֆիլմ (Ջեֆրի Լաու), լավագույն ռեժիսոր (Վոն Կար-վայ), լավագույն նոր դերասան (Չեն Վանլեյ), լավագույն գեղարվեստական ​​​​բեմադրություն (Ուիլյամ Չժան), լավագույն զգեստներ և դիմահարդարում (Ուիլյամ Չժան), լավագույն մոնտաժ (Ուիլյամ Չժան, Հուանգ Մինգլին (Վոնգ Մին-լամ):

## Ծանոթագրություններ

## Հղումներ
* 
*  
* 
* «Ընկած հրեշտակներ» կայքում *[[Box Office Mojo]]*

Կատեգորիա:1995 դրամա ֆիլմեր
Կատեգորիա:1995 ֆիլմեր
Կատեգորիա:Դրամա ֆիլմեր
Կատեգորիա:Հոնկոնգյան ֆիլմեր
Կատեգորիա:Հոնկոնգում նկարահանված ֆիլմեր
Գերկաթնարտադրության համախտանիշ

**Գերկաթնարտադրության համախտանիշ** (), կրծքի կաթի արտադրության ավելացում։ Կաթնարտադրությունը լինում է արագ և ուժեղ, ինչը դժվարացնում է երեխայի նորմալ կերակրումը։

Մոր մոտ դիտվում են հետևյալ ախտանիշները.

* կրծքերի շրջանում չորության և անհարմարավետության զգացում, նույնիսկ կերակրելուց հետո,
* մաստիտ, 
* խցանված ծորաններ և պտուկների շրջանում ցավ: 

Էլիզաբեթ Անդերսոն Սիեռան Գինեսի համաշխարհային ռեկորդ է սահմանել կրծքի կաթի ամենամեծ նվիրաբերության համար՝ գրանցված 1,599.68 լիտր (422.59 ԱՄՆ գալոն):

## Նշաններ
### Մոր մոտ
Մոր կուրծքը կարող է անընդհատ ուռած լինել։ Կերակրման ժամանակ կարող է ցավ լինել կրծքի շրջանում, ինչպես նաև կաթի արտահոսք կերակրման միջակայքներում:

### Երեխայի մոտ
Երեխաների մեծ մասը հազվադեպ է արձագանքում կաթի մեծ հոսքին, քանի որ նրանք իրականում կարող են այդքան շատ կաթի կարիք ունենալ։

## Պատճառներ
Որոշ մայրերի մոտ կաթնարտադրությունը շատ է լինում, մինչդեռ կան մայրեր, որոնց մոտ հակառակն է, և նրանց մեծ մասի դեպքում դա կապված է երեխայի կարիքների հետ։

## Ծանոթագրություններ


Կատեգորիա:Գինեկոլոգիա
Հեշտոցային լայնիչ

մինի|ZSI 200 NS հեշտոցային ընդարձակիչ
**Հեշտոցային լայնիչ**, երբեմն կոչվում է **հեշտոցային ստենտ** կամ **հեշտոցային ընդարձակիչ**, գործիք, որն օգտագործվում է հեշտոցը նրբորեն ձգելու համար։ Այն օգտագործվում է, երբ հեշտոցը նեղացած է (հեշտոցային ստենոզ), օրինակ՝ գինեկոլոգիական քաղցկեղների բուժման ժամանակ կիրառվող բրախիթերապիայից հետո, վագինիզմի և դիսպարեունիայի այլ ձևերի բուժման մեջ, ինչպես նաև սեռը հաստատող վիրահատությունից հետո նեովագինալ խողովակը պահպանելու համար։

Տարբեր ախտորոշումների դեպքում լայնացնող միջոցների օգտագործման վերաբերյալ կան բազմաթիվ ապացույցներ՝ բավարարից մինչև լավ։ Սա ներառում է քաղցկեղի բուժումից հետո իրականացվող միջամտությունները և հեշտոցի ագենեզիայի (բնածին բացակայություն) դեպքերը: Ապացույցները ներկայացվում են տարբեր մոտեցումների և արձանագրությունների ձևով:

Հեշտոցային լայնիչները կարող են լինել պինդ կամ փչովի և հաճախակի օգտագործվում են վիրահատությունների ժամանակ։ Հեշտոցային ստենտները հաճախ օգտագործվում են վիրահատության և հետվիրահատական խնամքի ժամանակ այն տրանսգենդեր կանանց մոտ, ովքեր ենթարկվում են սեռը հաստատող վագինոպլաստիկայի՝ նոր հեշտոց ձևավորելու համար։ Հեշտոցային լայնիչն օգտագործվում է վիրահատությունից անմիջապես հետո՝ անցուղու կոլապսը կանխելու համար, իսկ դրանից հետո՝ կանոնավոր կերպով նոր հեշտոցի կենսունակությունը պահպանելու համար: Օգտագործման հաճախականությունը ժամանակի ընթացքում նվազում է, բայց մնում է պարտադիր ողջ կյանքի ընթացքում։

## Կիրառում
Հեշտոցային պինդ լայնիչի դեպքում հիվանդը սկսում է ամենափոքր չափից, այնուհետև աստիճանաբար մեծացնում է այն՝ մինչև ամենամեծ լայնիչի չափին հասնելը: Այն կարող է ուղեկցվել շնչառական վարժություններով՝ կոնքի հատակի մկանները թուլացնելու համար: Լայնացման գործողությունները չպետք է առաջացնեն ցավ կամ արյունահոսություն: Կոշտ լայնիչներով լայնացումը պետք է կատարվի զգուշորեն, քանի որ կարող է առաջանալ հեշտոցի թափածակում և միզուկի վնասվածք։ Հեշտոցային լայնիչների օգտագործման հաճախականության և տևողության վերաբերյալ արձանագրություններ չկան։ Հեշտոցային լայնիչների դեպքում թերապևտը կամ պացիենտը դատարկ փուչիկը մտցնում են հեշտոցի մեջ, ապա այն դանդաղ փչում են մինչև անհրաժեշտ տրամագիծ ստանալը։

Սեռը հաստատող վագինոպլաստիկայից հետո պացիենտները ստիպված են լինում օրական մի քանի անգամ օգտագործել հեշտոցային լայնիչներ՝ նոր հեշտոցի խորությունն ու երկարությունը պահպանելու համար: Կարող են օգտագործվել տարբեր չափերի լայնիչներ, որոնք սովորաբար սկսվում են ավելի փոքր տրամագծից և մեծանում վիրահատությունից հետո մի քանի շաբաթվա ընթացքում: Ժամանակի ընթացքում դիլատացիայի (ընդարձակման) հաճախականությունը կարող է կրճատվել՝ հասնելով օրական մեկ անգամի, իսկ հետագայում՝ մի քանի օրը մեկ անգամի (համաձայն վիրաբույժների հրահանգների):

## Մշակույթում
Հեշտոցային լայնիչները հայտնվում են *«Կանացի բարեմասնություններ»* կատակերգական լիամետրաժ ֆիլմում, որտեղ գլխավոր հերոսուհին պայքարում է վագինիզմի դեմ հեշտոցի նախամուտքի հեռացումից (վեստիբուլէկտոմիա) հետո։

## Ծանոթագրություններ


Կատեգորիա:Բժշկական սարքավորումներ
Կատեգորիա:Գինեկոլոգիա
Մուհամմադ ալ-Մաղուտ

**Մուհամմադ ալ-Մաղուտ** (, ) սիրիացի հայտնի գրող և բանաստեղծ։

## Կենսագրություն
Նա ծնվել է Սիրիայի Համայի մարզի Սալամիա քաղաքում։ Նա ամուսնացած էր բանաստեղծուհի Սանիա Սալիհի հետ։ Ալ-Մաղուտը մահացավ 2006 թվականի ապրիլին՝ 72 տարեկան հասակում՝ Սիրիայի մայրաքաղաք Դամասկոսում։

## Ստեղծագործություն
Մուհամմադ Մաղուտը համարվում է արաբական ազատ չափածո պոեզիայի հայրը՝ ազատագրելով արաբական բանաստեղծությունները ավանդական ձևից և հեղափոխելով բանաստեղծության կառուցվածքը։ 1950-ականներին բանտում գտնվելու ընթացքում նա իր առաջին բանաստեղծությունները գրել է ծխախոտի թղթերի վրա՝ որպես բանտային փորձի անձնական հուշագրություն, որը հետագայում պարզվել է, որ հեղափոխական պոեզիա է։ Առանց ֆորմալ կրթության, նրա ապագա ստեղծագործությունները հիմնված էին նրա վառ երևակայության, բառերի բնածին վարպետության և ինտուիցիայի վրա։

Նա գրել է թատրոնի, հեռուստատեսության և կինոյի համար։ Մաղուտի ստեղծագործությունները համատեղում էին երգիծանքը սոցիալական տառապանքի և անբարենպաստության նկարագրությունների հետ, ինչպես նաև այն, ինչը նա համարում էր տարածաշրջանի կառավարիչների շրջանում բարոյական անկում։ Նրա թեմաներից մի քանիսը ներառում էին անարդարության և բռնատիրական կառավարությունների խնդիրները։ Մարգինալացվածների պայքարը նրա բոլոր ստեղծագործությունների հիմքում էր։

Նրա առաջին թատերական ներկայացումը՝ «Կուզիկ թռչունը», սկզբում երկար բանաստեղծություն էր, որը նա գրել էր՝ թաքնվելով փոքրիկ, ցածր առաստաղով սենյակում։ Բանաստեղծության մեջ երկխոսություն էր ի հայտ եկել, որը այն վերածել էր նրա առաջին թատերական ներկայացման։ Դրան հաջորդեց մեկ այլ ներկայացում՝ «Ծաղրածուն», որը մարմնավորել է հայտնի լիբանանցի դերասան Անտուան ​​Քերբաջը։ Նա համագործակցել է սիրիացի դերասաններ Դուրեյդ Լահհամի և Նիհադ Կալիի հետ՝ ստեղծելով տարածաշրջանի ամենահայտնի և ճանաչված թատերական ստեղծագործություններից մի քանիսը, ինչպիսիք են՝ «Քասաք յա Վատան» (Հայրենիքի կենացը), «Ղուրբա» (Օտարացում) և «Դայաթ Թիշրին» (Հոկտեմբերյան գյուղը)։

Ալ-Մաղուտը նաև հայտնի է իր «Ես կդավաճանեմ իմ հայրենիքը» գրքով, որը ազատության երազանքին վերաբերող սյունակների ժողովածու է։

## Մեջբերումներ
* «Ոստիկաններ, Ինտերպոլի աշխատակիցներ ամենուրեք. դուք փնտրում եք կատարյալ հանցագործությունը... կա միայն մեկ կատարյալ հանցագործություն. ծնվել որպես արաբ»։
* «Ես այն մարդն եմ, ով դեռ չի զոհվել պատերազմում, երկրաշարժի կամ փողոցային վթարի հետևանքով»։
* «Արաբական աշխարհը զարմանալիորեն զուրկ է լսողական սարքերից, պարզապես այն պատճառով, որ այնտեղ ոչ ոք չի խոսում»։

## Գրականություն
* Marius Kociejowski "The Street Philosopher and the Holy Fool: A Syrian Journey" (Sutton Publishing, 2004; new edition by Eland Books in 2016) contains an account of a meeting with the poet pp.&nbsp;216–224

## Ծանոթագրություններ

## Արտաքին հղումներ
* Arab literary giant Mohammad al-Maghout dies 
* Farewell Mohammad al-Maghout
* Interview with Mohammad Al-Maghout: Early 2004
* Mohammed Al-Maghout: The Syrian Poet with a Satiric Pen
* The life of a little-known Syrian poet

Կատեգորիա:20-րդ դարի արաբներ
Կատեգորիա:21-րդ դարի արաբներ
Կատեգորիա:Արաբ բանաստեղծներ
Կատեգորիա:Արաբ թարգմանիչներ
Կատեգորիա:Սիրիացի բանաստեղծներ